1996D0335 — HU — 09.02.2006 — 001.001

Ez a dokumentum kizárólag tájékoztató jellegű, az intézmények semmiféle felelősséget nem vállalnak a tartalmáért

Módosította:

▼B

A BIZOTTSÁG HATÁROZATA

(1996. május 8.)

a kozmetikai termékekben alkalmazott kémiai összetevők nevezéktanának meghatározásáról

(EGT vonatkozású szöveg)

(96/335/EK)

1. cikk

A kozmetikai termékekben használt összetevőknek a 76/768/EGK irányelv 5a. cikkében előirányzott és e határozat mellékletébe beemelt nevezéktanát a Bizottság elfogadja.

2. cikk

Az INCI-nek (International Nomenclature Cosmetic Ingredients) megfelelő listán szereplő nevek jelentik a közös nevezéktant a 76/768/EGK irányelv 7. cikke (2) bekezdésének alkalmazásában.

MELLÉKLET

A KOZMETIKAI ÖSSZETEVŐK NEVEZÉKTANA

ÁLTALÁNOS BEVEZETÉS

▼M1

I. SZAKASZ

KÉMIAI ÖSSZETEVŐK, AZ ILLAT- ÉS AROMAANYAGOK KIVÉTELÉVEL

Bevezetés

Ez a jegyzék elsősorban az Európai Kozmetikai, Toalettipari és Illatszerszövetség (COLIPA) által képviselt európai kozmetikai ipar részéről szolgáltatott információk alapján készült.

A jegyzék tartalmazza a kozmetikai termékekről szóló irányelv 5a. cikke szerint előirányzott összes tételt: megnevezés, szokásos funkció(k) és a kozmetikai összetevőkre vonatkozó korlátozások. Az anyagok az INCI-nevek alapján betűrend szerinti sorrendben vannak felsorolva, amely felsorolás együttesen alkotja a címkézésre szolgáló közös névjegyzéket az EU egész területén.

A jegyzék a következő tételeket tartalmazza:

Az „EINECS-szám” a „Létező kereskedelmi vegyi anyagok európai jegyzéke” (European Inventory of Existing Commercial Chemical Substances) szerinti numerikus kód a már forgalomban lévő vegyszerekre, illetve az „ELINCS-szám” a „Törzskönyvezett vegyi anyagok európai listája” (European list of notified chemical substances) szerinti numerikus kód az új vegyszerekre. A nevezéktan tartalmazza az EINECS/ELINCS-számot, amennyiben az alkalmazása szükséges.

Ez a tétel az anyag kémiai nevét, illetve a IUPAC (International Union of Pure and Applied Chemistry – Elméleti és Alkalmazott Kémia Nemzetközi Uniója) szerinti nevét tartalmazza. Tartalmazza azokat az EINECS szerinti neveket, amelyeket a IUPAC-nevezéktan használ, illetve azokat a CAS szerinti neveket, amelyeknél egyértelmű az összetevő meghatározása. A felesleges ismétlés elkerülése érdekében a két tétel együtt szerepel.

A nevezéktanban szereplő funkciók meghatározása a következő:

II/15 (only alkaloids and their salts)

▼B

II. SZAKASZ

ILLAT- ÉS AROMA-ALAPANYAGOK

Bevezetés

Ez a nevezéktan felsoroja a illat- és aromás készítményekben használt alapanyagokat. A nevezéktan elsősorban az EFFA (European Flavour and Fragrance Association) részéről szolgáltatott információk alapján készült. Ez alkotja az illatösszetevők nevezéktanát.

Az illatösszetevők azonossága

Az illatösszetevők nem igényelnek közös névjegyzéket, mivel az illatot vagy annak összetevőit (az illat- és aromás készítményeket, valamint ezek nyersanyagait) a címkén kell feltüntetni a „illat” vagy „aroma” szavakkal (lásd kozmetikai termékről szóló irányelv, 6. cikk (1) bekezdés g) pont). Következésképpen ezeknek az anyagoknak az azonosítására a lehető legvilágosabban megadott kémiai név szolgál. Ilyen rendszer már létezik a közösségi vívmányokban – nevezetesen az Einecs lista („Létező Kereskedelmi Vegyi Anyagok Európai Jegyzéke”) (Európai Közösségek Hivatalos Lapja C 146A., 1990.6.15.) és az Elincs („Törzskönyvezett Vegyi Anyagok Európai Listája”), amelynek legutóbbi változata az Európai Közösségek Hivatalos Lapja C 361., 1994.12.17. számában jelent meg. Ezek a kiadványok tartalmazzák azokat a főbb információkat, amelyek szükségesek a vegyi anyag egyértelmű leírásához, így a kémiai nevet, a CAS-számot és az Einecs-számot.

Ezek a névjegyzékek olyan anyagokat is tartalmaznak, amelyek ismeretlen szerkezetűek, változó összetételűek vagy biológiai eredetűek (úgynevezett: UVCB anyagok). Az illatkomponensek nevezéktana emiatt az Einecs rendszerre épült. A 93/35/EGK irányelvben említett további azonosítók (CTFA-név, Eur.gyk. szerinti név, WHO által elismert név, CI-szám) nem alkalmazhatóak. Az Einecs-azonosító tartalmazza az Iupac- azonosítót.

Azok az anyagok, amelyeket az Einecs nem tartalmaz, csak a CAS-számmal és CAS- névvel kerültek megjelölésre.

Az illatösszetevők szerepe

Minden, a nevezéktanba felvett komponens szerepe az illatosítás. Néhány összetevőnek azonban több funkciója is lehet.

A nevezéktan tartalamz az illatban levő olyan anyagokat is, amelyeket elegyképző tulajdonságaikért alkalmaznak a készítményben (oldószerek, kötőanyagok stb.). A kozmetikai termékről szóló irányelv 6. cikk (1) bekezdése g) pontjának megfelelően ezek az anyagok az illat részének minősülhetnek, és nem kell kozmetikai összetevőként bejelenteni, feltéve hogy az ajánlottnál nagyobb mértékben nem kerülnek alkalmazásra.

Az illatösszetevőkre vonatkozó korlátozások

Az adott komponens felhasználására vonatkozó korlátozások meghatározásra kerültek. Ezek a korlátozások magában az irányelvben vagy az IFRA (Nemzetközi Illat Szövetség) Gyakorlati Kódexében szerepelnek. Ezeknek a korlátozásoknak a formája mennyiségi határérték (a késztermék százalékában vagy a bőrön való alkalmazás esetén koncentrációban van kifejezve), vagy a összetevőre vonatkozó külön követelmények vagy meghatározott társító komponensek használatára vonatkozó előírás.

Ezeket az anyagokat a jegyzékben csillag (*) (IFRA-korlátozás) vagy két csillag (**) (kozmetikai termékről szóló irányelv korlátozása) jelöli.

Az illatnevezéktan mint representatív jegyzék

Meg kell említeni, hogy e nevezéktanban egy adott összetevő, mint pl. a gerániol változó minősége nem lett külön-külön rögzítve; ugyanez igaz az azonos növényi eredetű természetes anyagok különböző minőségeire. Pl. Brazíliából, Floridából, Kaliforniából származó, koncentrált vagy másféle narancsolajok mind egy tételként szerepelnek, úgy mint „édes narancs, kivonat”, CAS-szám: 8028-48-6, Einecs-szám: 232-433-8. Ez a tétel a következőt jelenti: „A Citrus sinensis, Rutaceae-ből kapott kivonatok és azok fizikailag módosított származékai, például tinktúrák, masszák, vízmentes kivonatok, illóolajok, gyantatartalmú illóolajok, terpének, terpénmentes frakciók, desztillátumok, maradékok stb.”

A nevezéktan olyan összetevőeket sem tartalmaz, amelyek vegyi azonossága titkos és az illat gyártójának szellemi tulajdonjogát alkotja. Ezek az anyagok önmagukban nem kerülnek forgalomba, hanem kizárólag illatkészítményben kerülnek alkalmazásra, általában egy bizonyos jelleget és/vagy exkluzív hatást biztosító kis koncentrációban.

▼M1

A NEVEZÉKTANBAN ALKALMAZOTT KONVENCIÓK

Az INCI-nevek meghatározásához alkalmazott konvenciók a következők:

A botanikai anyagokat illetően a Linné-rendszerből való származtatásra a következő szakirodalom használatos: a) elsődleges szakirodalom: Penso, G., Index Plantarum Medicinalium Totius Mundi Eorumque Synonymorum, O.E.M.F. Milano (1983 – ISBN sz.: 88-7076-027-8. b) Ha a nem és a faj nincs meghatározva az a) pontban idézett szövegben, akkor számos különféle másodlagos forrás használható, többek között a következők, prioritási sorrendben: (1) Steinmetz, E.F., Codex vegetabilis, Amsterdam (1957); (2) Hoppe, H.A., Drogenkunde, 8. kiadás, Walter de Gruyter, Berlin, 1. kötet (1957 – ISBN sz.: 3-11-00-8), 2. kötet (1977 – ISBN sz.: 3-11-006660-2); (3) Mabberley, D.J., The Plant Book – A portable dictionary of higher plants, Cambridge 1992 – ISBN sz.: 0-521-34060-8; (4) Hoppe H.A., Levring T., Tnaka Y., Marine Algae in Pharmaceutical Science, Walter de Gruyter, Berlin, New York, 1979.

48. INCI-név részeként a „Ceramide” kifejezést a természetes lipidek azon osztályai és szerkezetei kapják, amelyek Wertz P.W., Miethke M.C., Long S.A., Strauss J.M. and Downing D.T. in „The composition of ceramides from human stratum corneum and from comedones”, The Journal of Investigative Dermatology, 84, 410-412 (1985) szerint bőrből származnak.

A Wertz szerinti természetes ceramidok számos alkotórészei közül egyikkel azonos szintetikus N-acilezett szfingoid bázis feliratozási INCI-neve a ceramid szóból, és az azt követő számból (például Ceramide 3), illetve egy számból és egy római számból (például Ceramide 6/II) áll. Az INCI-név részeként a „ceramide” kifejezést csak olyan szintetikus N-acilezett szfingoid bázis kaphatja, amely meghatározó komponensként a Wertz által leírt számos természetes ceramid közül legalább az egyiknek az eritro-izomerjét tartalmazza. Meghatározó komponens az, amely a hasonló szerkezetű más szintetikus anyagokhoz képest és az elegy összetételének vonatkozásában a legnagyobb koncentrációban van jelen.

A nem eritro-szerkezetű, vagy a Wertz által leírt természetes ceramidok közé más miatt nem tartozó szintetikus N-acilezett szfingoid bázisok megnevezésében nem szerepelhet a „ceramid” kifejezés. Ilyen esetekben a Nemzetközi Nevezéktan-bizottság (INC) által eseti alapon meghatározandó kémiai vagy más megfelelő név lesz a feliratozási INCI-név. Az INC elfogadhat egy INCI-név magadását kérő személy által aláírt nyilatkozatot, mely szerint egy adott szintetikus N-acilezett szfingoid bázis eritro-izomer és más szempontból is megfelel összetételében a fenti kritériumoknak.